CELEX: 62018TN0640
Language: el
Date: 2018-10-29 00:00:00
Title: Υπόθεση T-640/18: Προσφυγή της 29ης Οκτωβρίου 2018 — Intercontact Budapest κατά CdT

7.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 4/35
            
         
      Προσφυγή της 29ης Οκτωβρίου 2018 — Intercontact Budapest κατά CdT
      (Υπόθεση T-640/18)
      (2019/C 4/47)
      Γλώσσα διαδικασίας: η ουγγρική
      
         Διάδικοι
      
      
         Προσφεύγουσα: Intercontact Budapest Fordító és Pénzügyi Tanácsadó Kft. (Intercontact Budapest Kft.) (Βουδαπέστη, Ουγγαρία) (εκπρόσωπος: É. Subasicz, δικηγόρος)
      
         Καθού: Μεταφραστικό Κέντρο των Οργάνων της Ευρωπαϊκής Ένωσης (CdT)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κρίνει εάν η βαθμολογία των διαγωνιζόμενων ανταποκρίνεται στην πραγματικότητα, βάσει συγκρίσεως των προσφορών που υποβλήθηκαν, και εάν είναι σύμφωνη προς τις αρχές της ίσης μεταχείρισης, της απαγόρευσης των δυσμενών διακρίσεων της αναλογικότητας και της διαφάνειας,
               
            
                  —
               
               
                  επικουρικώς, να κρίνει εάν η ερμηνεία του καθού είναι εσφαλμένη στο πλαίσιο του άρθρου 113, παράγραφος 3, του κανονισμού (ΕΕ, Ευρατόμ) 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) 1605/2002 του Συμβουλίου, και εάν η δημοσιοποίηση των τιμών που προτάθηκαν από τους μετέχοντες στον διαγωνισμό προσκρούει στον εν λόγω κανονισμό,
               
            
                  —
               
               
                  επικουρικώς, να ακυρώσει το αποτέλεσμα της διαγωνισμού του καθού όσον αφορά την παρτίδα αριθ. 12 της προκήρυξης FL/FIN17, καθώς και τη διαδικασία σύναψης της σύμβασης ως προς την παρτίδα αυτή,
               
            
                  —
               
               
                  επικουρικώς, να διαπιστώσει ποια είναι η διαδικαστική πράξη (νομική πράξη που παράγει αποτελέσματα) της οποίας η δημοσίευση συνεπάγεται την έναρξη της προθεσμίας του άρθρου 263 της Συνθήκης για τη Λειτουργία της Ευρωπαϊκής Ένωσης στο πλαίσιο της διαδικασίας σύναψης δημόσιας σύμβασης που αποτελεί αντικείμενο της παρούσας προσφυγής,
               
            
                  —
               
               
                  να καταδικάσει το καθού στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τέσσερις λόγους:
      
                  1.
               
               
                  Ο πρώτος λόγος ακυρώσεως αφορά παραβίαση των αρχών της ίσης μεταχείρισης, της απαγόρευσης των δυσμενών διακρίσεων της αναλογικότητας και της διαφάνειας, κατά το μέτρο που το καθού, στο πλαίσιο των ως άνω διαδικασιών σύναψης δημοσίων συμβάσεων, προεβη σε διαφορετικές αξιολογήσεις ανάλογα με τον διαγωνιζόμενο (1).
               
            
                  2.
               
               
                  Ο δεύτερος λόγος αφορά κατάχρηση εξουσίας, κατά το μέτρο που η το καθού δεν γνωστοποίησε στην προσφεύγουσα τις πληροφορίες που αυτή είχε ζητήσει στο πλαίσιο των διαδικασιών ανάθεσης δημόσιας σύμβασης (2).
               
            
                  3.
               
               
                  Ο τρίτος λόγος αφορά παράβαση της οδηγίας της Ευρωπαϊκής Ένωσης περί δημοσίων συμβάσεων, λόγω της παράλειψης του καθού να αναφέρει τις προθεσμίες άσκησης προσφυγής, με συνέπεια τον περιορισμό της δυνατότητας άσκησης προσφυγής (3).
               
            
                  4.
               
               
                  Ο τέταρτος λόγος αφορά το ότι το καθού παρεμπόδισε την προσφεύγουσα να ασκήσει το δικαίωμά της να προσφύγει κατά θεσμικού οργάνου της Ένωσης (4).
               
            
         (1)  Οδηγία 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014 , σχετικά με τις δημόσιες προμήθειες και την κατάργηση της οδηγίας 2004/18/ΕΚ (ΕΕ L 94 της 28.3.2014, σ. 65-242), αιτιολογικές σκέψεις 1 και 90.
      
         (2)  Άρθρο 113 του κανονισμού (ΕΕ, Ευρατόμ) 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) 1605/2002 του Συμβουλίου (ΕΕ L 298 της 26.10.2012, σ. 1-96), paragraphe 113.
      
         (3)  Παράρτημα V, τμήμα Δ, σημείο 16 της οδηγίας 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014 , σχετικά με τις δημόσιες προμήθειες και την κατάργηση της οδηγίας 2004/18/ΕΚ (ΕΕ L 94 της 28.3.2014, σ. 65-242).
      
         (4)  Άρθρο 263, παράγραφος 6, της Συνθήκης για τη Λειτουργία της Ευρωπαϊκής Ένωσης.